smcproject/ml-wiki-sentences huggingface dataset:
2001-ലെ ഇന്ത്യൻ കാനേഷുമാരി അനുസരിച്ച് ബേപ്പൂരിലെ ജനസംഖ്യ 66,883 ആണ്.
ജനസംഖ്യയിൽ 49% പുരുഷൻ‌മാരും 51% സ്ത്രീകളും.
ബേപ്പൂരിലെ സാക്ഷരതാ നിരക്ക് 81% ആണ്.
ഇത് ദേശീയ സാക്ഷരതാ നിരക്കായ 59.5%-നെ ക്കാളും വളരെ ഉയർന്നതാണ്.
ജനസംഖ്യയുടെ 13%-വും 6 വയസ്സിനു താഴെയുള്ള കുട്ടികളാണ്.
അനുബന്ധം Beypore എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ Falling Rain Genomics, Inc - Beypore ↑
സ്ഥാനം : 11°11′N, 75°49′E
ബേപ്പൂർ ഗ്രാമപഞ്ചായത്ത്
കോഴിക്കോട് ജില്ലയിലെ ,   കോഴിക്കോട് താലൂക്കിൽ കോഴിക്കോട് ബ്ളോക്കിൽ  ഉൾപ്പെടുന്ന ഗ്രാമപഞ്ചായത്താൺണ് ബേപ്പൂർ ഗ്രാമപഞ്ചായത്ത് .
ഈ ഗ്രാമപഞ്ചായത്തിന്റെ വിസ്തീർണം 10.42  ചതുരശ്ര കിലോമീറ്റർ ആണ്.
അതിരുകൾ:വടക്ക് കോഴിക്കോട് കോർപ്പറേഷൻ, ചെറുവണ്ണൂർ-നല്ലളം പഞ്ചായത്ത്, തെക്ക് കടലുണ്ടി, ഫറോക്ക് ഗ്രാമപഞ്ചായത്തുകൾ, കിഴക്ക് ചെറുവണ്ണൂർ-നല്ലളം, ഫറോക്ക് ഗ്രാമപഞ്ചായത്തുകൾ, പടിഞ്ഞാറ് അറബിക്കടൽ
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 56505 ഉം സാക്ഷരത 92.69 ശതമാനവും ആണ്‌.
ബേപ്പൂർ തുറമുഖം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ പുരാതനമായ തുറമുഖങ്ങളിൽ ഒന്നാണ് കോഴിക്കോട് ജില്ലയിലെ ബേപ്പൂർ തുറമുഖം .
ഉരുക്കൾ (തടി കൊണ്ടുളള കപ്പലുകൾ )‍ ഉണ്ടാക്കുന്നതിനും പ്രശസ്തമായിരുന്നു ബേപ്പൂർ.
ബേപ്പൂർ തുറമുഖം ഒരു നല്ല വിനോദ സഞ്ചാര കേന്ദ്രം കൂടി ആണു.
ഇവിടെ രണ്ടു കിലോ മീറ്റര് ഓളം കടലിനുള്ളിലേക്ക് തള്ളി നില്കുന്ന പാത(പുലിമുട്ട്) ഉണ്ട്.
ബ്രിട്ടീഷ് ഭരണകാലത്ത് തന്നെ ചരിത്രത്തിൽ ഇടം പിടിച്ച സ്ഥലമാണ് ബേപ്പുർ.
മുമ്പ് പരപ്പ്നാട് എന്നു വിളിച്ചിരുന്ന സ്ഥലനാമം പിന്നീട് വാമൊഴിയിലൂടെ ആയിരിക്കണം ബേപ്പൂരായത്.
ആദ്യമായി തീവണ്ടി ഒാടിയത് ബേപ്പൂർ മുതൽ തിരൂർ വരെയാണ്.
മത്സ്യബന്ധനത്തിന് പുറമെ വ്യാവസായികാടിസ്ഥാനത്തിലും വളരെ മുൻപന്തിയിലായിരുന്ന ഇവിടെ ഒരു ബോട്ട് ബിൽഡിംഗ് യാർഡും, ബോട്ട് ജട്ടിയും, കയറ്റുമതി സംവിധാനങ്ങളും ഇണ്ടായിരുന്നു.
അറബ് രാഷ്ട്രങ്ങളിൽനിന്നും ദ്വീപുകളിൽനിന്നും ചരക്ക് കപ്പലുകൾ  വരികയും  പോവുകയും ചെയ്യുന്നു.
ചാലിയാർപുഴ കടലുമായി ചേരുന്നിടത്താണ് രണ്ടു കരയിലേയും പുളിമുട്ട്.
ബേപ്പൂരിൽനിന്നും ചാലിയാറിലൂടെ ബോട്ടിലും, ജങ്കാറിലും ഗതാതത സംവിധാനങ്ങളുമുണ്ട്.
ഇതുവഴി തദ്ദേശീരും വിദേശീയരുമായ ജനങ്ങൾ ഇവിടെ ടൂറിസ്റ്റുകളായി എത്താറുണ്ട്.
ഉരു നിർമ്മാണത്തിനായി വരുന്ന അറബികൾക്ക് ആവശ്യാനുസരണം ഉരു നിർമ്മിച്ച് നൽകുന്നതിൽ പ്രഗല്ഭരായ തൊഴിലാളികളുടെയും മേസ്ത്രികളുടെയും ഒരു കൂട്ടായ്മതന്നെ ഇവിടെയുണ്ട്.
മത്സ്യബന്ധനം കുലത്തൊഴിലായിട്ടുള്ള(അരയൻമാർ) വരാണ് തീരദേശങ്ങളിൽ താമസിക്കുന്നതിൽ ഭൂരിഭാഗവും.
ചിത്രശാല ബേപ്പൂരിലെ രാവിലെ മീൻ കച്ചവടം ബേപ്പൂരിലെ രാവിലെ മീൻ കച്ചവടം ഇതും കൂടി കാണുക ബേപ്പൂർ
പാംഗോങ്ങ് തടാകം ഇംഗ്ലീഷ് വിലാസം https://ml.wikipedia.org/wiki/Pangong_Lake class=notpageimage| Location of Pangong Tso
ഹിമാലയത്തിൽ 13,900 അടി ഉയരത്തിൽ സ്ഥിതി ചെയ്യുന്ന ഇന്ത്യയിലും ചൈനയിലുമായി കിടക്കുന്ന തടാകമാണ് പാൻഗോങ് തടാകം .
തടാകത്തിന്റെ 45 കിലോമീറ്റർ ഇന്ത്യയിലും 90 കിലോമീറ്റർ ചൈനയിലുമാണ് കിടക്കുന്നത്.
134 കിലോമീറ്റർ നീളമുള്ള പാൻഗോങ് ലഡാക്കിൽനിന്നു ചൈന വരെ എത്തുന്നു.
ചൈനീസ് അവകാശവാദം
തടാകത്തിലും റോഡിലുമുള്ള അതിർത്തി രേഖ (ലൈൻ ഓഫ് ആക്ച്വൽ കൺട്രോൾ) കടക്കാൻ ചൈനീസ് സൈന്യം 2014 ൽ നടത്തിയ ശ്രമം  ഇന്ത്യൻ ടിബറ്റൻ ബോർഡർ പോലീസ് തടഞ്ഞിരുന്നു.
ഇന്ത്യൻ ഭാഗത്തേക്ക് ബോട്ടുകളിലാണ് ചൈനീസ് സൈന്യം എത്തിയത്.
1962 ലെ ഇന്ത്യ - ചൈനീസ് യുദ്ധത്തിൽ ഈ പ്രദേശം പീപ്പിൾസ് ലിബറേഷൻ ആർമി പിടിച്ചെടുത്തിരുന്നു.
സിനിമയിൽ മണിരത്നം സംവിധാനം ചെയ്ത 'ദിൽ സേ എന്ന സിനിമയിൽ ഷാറുഖ് ഖാനും മനീഷ കൊയ്രാളയും ചേർന്നുള്ള ഗാനരംഗത്തിൽ.
ആമിർ ഖാൻ ചിത്രമായ ത്രീ ഇഡിയറ്റ്സിന്റെ അവസാനരംഗത്തിൽ.
ഷാറുഖ്-അനുഷ്ക ശർമ ചിത്രമായ ജബ് തക് ഹേ ജാനിൽ അവലംബം ↑ ↑ {{ cite journal }} : Cite journal requires | journal= ( help ) CS1 maint: date and year ( link )
പാംഗ്രോക്ക് സുലാപ് ഇംഗ്ലീഷ് വിലാസം https://ml.wikipedia.org/wiki/Pangrok_Sulap
അവതരണത്തിലും സൃഷ്ടിയിലും ശ്രദ്ധേയരായ മലേഷ്യൻ ആർട്ടിസ്റ്റ് സംഘമാണ് പാംഗ്രോക് സുലാപ് .
മലേഷ്യയുടെ തലസ്ഥാനമായ ക്വാലാലംപൂരിൽ നിന്ന് 1700 കി.
മി. കിഴക്കായി സ്ഥിതി ചെയ്യുന്ന റാണവു ജില്ലയിൽ 2010 ലാണ് പാംഗ്രോക്ക് സുലാപ് എന്ന കലാസംഘം പിറവിയെടുത്തത്.
പങ്ക് - റോക്ക് സംഗീതവും റാണവുവിലെ സബാഹ് വംശജരുടെ കുടിലായ സുലാപ് എന്ന വാക്കും കൂട്ടിച്ചേർത്താണ് പാംഗ്രോക്ക് സുലാപ് എന്ന സംഘത്തിന് രൂപം നൽകിയത്.
പലകയുടെ മുകളിൽ ചിത്രപ്പണികൾ ആലേഖനം ചെയ്ത് അത് തുണിയിലേക്ക് പതിപ്പിക്കുന്നതാണ് ഇവരുടെ സൃഷ്ടി.
അതിനായി ആദ്യം പലകയിൽ രൂപങ്ങൾ കൊത്തിയുണ്ടാക്കും.
പിന്നീട് അതിനു മുകളിൽ മഷി പുരട്ടി തുണിവിരിക്കും.
ഈ തുണിയുടെ മുകളിൽ നൃത്തം ചെയ്യുമ്പോൾ പലകയിൽ നിന്ന് പതിയുന്ന മഷിയിലൂടെ തുണിയിൽ രൂപം ഉരുത്തിരിഞ്ഞു വരികയാണ്.
ഏതു സ്ഥലത്താണോ തങ്ങൾ ഈ കലാസൃഷ്ടി നടത്തുന്നത് അവിടുത്തെ ജനങ്ങളെക്കൊണ്ടാണ് ഇതിനു മുകളിൽ നൃത്തം ചെയ്യിക്കുക.
സമൂഹത്തിൽ സാധാരണമായതും തുടർന്നു പോരുന്നതുമായ ദൃശ്യങ്ങളാണ് തുണിയിൽ പതിയുന്നത്.
സഹവർത്തിത്വമാണ് ഇത്തരം കലാസൃഷ്ടിയ്ക്ക് പിന്നിൽ.
കലയിലൂടെ എല്ലാവരെയും ഒരുമിച്ചു കൊണ്ടുവരാൻ കഴിയുന്നുവെന്നാണ് സ്ഥാപകാംഗമായ  റിസോ ലിയോംഗിന്റെ അഭിപ്രായം.
പാങ്ക് റോക്ക് സംഗീതമാണ് നൃത്തം ചെയ്യുന്നതിനു വേണ്ടി കേൾപ്പിക്കുന്നത്.
തുടക്കത്തിൽ ജീവകാരുണ്യ പ്രവർത്തികൾക്കായാണ് ഈ കലാസംഘം പ്രവർത്തിച്ചിരുന്നത്.
അനാഥാലയങ്ങൾ, വൃദ്ധ സദനങ്ങൾ, സ്പെഷ്യൽ സ്കൂളുകൾ തുടങ്ങിയവ കേന്ദ്രമാക്കിയായിരുന്നു പ്രവർത്തനം.
പിന്നീട് പ്രാദേശിക സമൂഹത്തിന്റെ ശാക്തീകരണത്തിന് കലയിലൂടെയുള്ള പ്രവർത്തനം ഇവർ തുടങ്ങി.
ഒരു സംഗീത പരിപാടി അവതരിപ്പിക്കാനെത്തിയ സംഘത്തിൽ നിന്നുമാണ് തടിയിൽ ചിത്രങ്ങൾ കൊത്തിയുണ്ടാക്കുന്ന വിദ്യ  ഇവർ പഠിച്ചത്.
പിന്നീട് അത് തുണിയിലേക്ക് പകർത്തുന്ന അവതരണ കലാവിഭാഗമായി അവതരിപ്പിച്ചു.
പ്രകൃതിയെ നശിപ്പിക്കുന്നതും സാമൂഹ്യമായ അസമത്വവും ഉയർത്തിക്കാട്ടാനാണ് ഇവർ ശ്രമിക്കുന്നത്.
മാരിൻജാൽ കലാകാരന്മാരാണ് പാംഗ്രോക്ക് സുലാപിനെ സംഗീതോപകരണങ്ങൾക്കായുള്ള തടിയിൽ ചിത്രങ്ങൾ കൊത്താൻ  പഠിപ്പിച്ചത്.
ചെലവുകുറയ്ക്കാനായി കൃത്രിമ തടിയായ എംഡിഎഫ് ഉപയോഗിച്ചു തുടങ്ങി.
സമൂഹവുമായി കൂടുതൽ അടുക്കുന്നതിനു വേണ്ടി ടീ ഷർട്ട്, തടിയിൽ തീർത്ത വസ്തുക്കൾ, ബുക്ക് നിർമ്മാണം, സംഗീതം എന്നിവയുടെ നിർമ്മാണ മേഖലകളിലെല്ലാം ഈ കലാസംഘം പ്രവർത്തിക്കുന്നു.
സമകാലീന വിഷയങ്ങളിൽ സമൂഹത്തിന് അവഗാഹം നൽകുന്നതിന് പരിശീലന കളരികളും സംഘടിപ്പിക്കാറുണ്ട്.
ഏഷ്യൻ രാജ്യങ്ങളിലെ മുന്നേറ്റങ്ങളുടെ വലിയ ചരിത്രം തടി ഉപയോഗിച്ചുള്ള ഇവരുടെ ചിത്രരചനയ്ക്കുണ്ട്.
സ്ഥിരമായ അംഗത്വമ1ന്നുമില്ലാതെയാണ് ഇവരുടെ പ്രവർത്തനം.
സന്ദേശങ്ങൾ കൈമാറുന്നതിന് ജനങ്ങളുടെ പങ്കാളിത്തം ഉറപ്പു വരുത്തുകയെന്നതാണ് ഇവരുട ലക്ഷ്യം.
ഇവരുടെ സൃഷ്ടികളിലെ തീവ്ര പ്രതികരണത്തെതുടർന്ന് മലേഷ്യയിലെ ഒരു പ്രദർശനത്തിൽ നിന്ന് ഇവരുടെ "സബാ തന്ഹ എയർ-കു" ('Sabah tanah air-ku’) എന്ന ചിത്രത്തെ നിരോധിച്ചിരുന്നു.
മട്ടാഞ്ചേരിയിലെ ആനന്ദ് വെയർ ഹൗസിലെ ബിനാലെ വേദിയിലാണ് പാംഗ്രോക്ക് സുലാപ് അവതരണം നടത്തിയത്.
പലകമേൽ തുണിയിട്ട് അതിനു മുകളിൽ ചാടുകയാണ് സംഘത്തിലുള്ളവരും സന്ദർശകരും.
ഈ കൗതുകകരമായ അവതരണ പ്രതിഷ്ഠാപനത്തിലൂടെ, സാഹോദര്യവും, സഹവർത്തിത്വവും, പ്രകൃതിപരിപാലനവുമെല്ലാം അടങ്ങിയ തങ്ങളുടെ കലാപ്രമേയം സന്ദർശകരിലേക്കെത്തിക്കുകയാണ് പാംഗ്രോക്ക് സുലാപ്.
അവലംബം ↑ ↑ http://eksentrika.com/pangrok-sulap-banned-sabah-tanahairku/ ↑
പാകിസെ ടാർസി
പാകിസെ ഇസെറ്റ് ടാർസി (1910 - 18 ഒക്ടോബർ 2004) ഒരു തുർക്കി ഡോക്ടർ ആയിരുന്നു.
റിപ്പബ്ലിക് ഓഫ് തുർക്കിയിലെ ആദ്യത്തെ വനിതാ ഗൈനക്കോളജിസ്റ്റ് എന്ന നിലയിൽ അവർ പ്രശസ്തയാണ്.
1910 ൽ ഓട്ടോമൻ അലപ്പോയിലാണ് ടാർസി ജനിച്ചത്.
അവരുടെ പിതാവ് അലപ്പോയിലെ സിറാത്ത് ബങ്കാസിയിലെ ഇൻസ്പെക്ടറേറ്റ്-ജനറലായിരുന്നു .
1918-ൽ ബ്രിട്ടീഷുകാർ ഡമാസ്കസ് പിടിച്ചടക്കിയതോടെ കുടുംബം അദാനയിലേക്കും പിന്നീട് ഫ്രഞ്ചുകാർ അദാനയുടെ നിയന്ത്രണം ഏറ്റെടുത്തതോടെ കോനിയയിലേക്കും മാറി .
അവർ സോർലർ ഒകുലുവിൽ തന്റെ സെക്കൻഡറി വിദ്യാഭ്യാസം പഠിച്ചു, തുടർന്ന് ബർസ അമേരിക്കൻ ഗേൾസ് കോളേജിലെ പഠനകാലത്ത് ഡോക്ടറായി ഒരു കരിയർ തുടരാൻ തീരുമാനിച്ചു.
1932 ൽ അവർ മെഡിസിനിൽ പഠനം പൂർത്തിയാക്കി.
തുർക്കിയിലെ ഇസ്താംബൂളിലെ Şişli ജില്ലയിൽ Tarzi Kliniği" 1949 ജൂലൈ 21-ന് അവർ ആദ്യത്തെ വനിതാ ക്ലിനിക്കായ "പാകിസെ ഐ തുടങ്ങി.
1930 കളിൽ ബോസ്ഫറസ് നീന്തിക്കടന്ന ആദ്യത്തെ ടർക്കിഷ് വനിത എന്നും അവർ അറിയപ്പെടുന്നു.
1935-ൽ, അഫ്ഗാൻ രാജാവ് അമാനുല്ല ഖാന്റെ അനന്തരവൻ ഫെറ്റാ ടാർസിയെ അവർ വിവാഹം കഴിച്ചു.
അവരുടെ മകൾ സെയ്‌നെപ് ടാർസി, ഇംപീരിയൽ ഓട്ടോമൻ രാജകുമാരൻ എർതുഗ്‌റുൾ ഉസ്മാന്റെ ഭാര്യയായിരുന്നു.
94 ആം വയസ്സിൽ ടാർസി അന്തരിച്ചു.
പാകിസ്താനിലെ ക്രിസ്തുമതം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ഡിസംബർ മുതൽ തുടരുന്നു.
പാകിസ്താൻ ജനതയുടെ 1.6% ജനങ്ങൾ ക്രിസ്തുമതവിശ്വാസികളാണ്.
2005 ലെ കണക്കു പ്രകാരം 2.5 മില്യൺ ജനങ്ങളാണ് ക്രിസ്തുമത വിശ്വാസികൾ.
ഇതിൽ ഏകദേശം പകുതി റോമൻ കത്തോലിക്കരും ബാക്കി പ്രോട്ടസ്റ്റന്റ് വിഭാഗവുമാണ്.
പാകിസ്താനിലെ ഹിന്ദുമതം ഹിംഗ്ലാജ് ക്ഷേത്രം തയ്യാറാക്കൽ.
ഹിന്ദുമതം , ഇസ്ലാമിന് ശേഷം പാക്കിസ്താനിലെ രണ്ടാമത്തെ വലിയ മതമാണ്.
2017-ലെ  പാകിസ്താൻ സെൻസസ് പ്രകാരം ഹിന്ദുക്കൾ  പാകിസ്താൻ ജനസംഖ്യയുടെ 2.14%, അതായത് 4.4 ദശലക്ഷത്തോളം വരും.
എന്നാൽ   പാകിസ്താൻ ഹിന്ദു കൗൺസിൽ  എന്ന സംഘടന  അഭിപ്രായപ്പെടുന്നത്  പാക് ജനസംഖ്യയുടെ 4%   അതായത് ഏകദേശം 8 ദശലക്ഷത്തോളം ഹിന്ദുക്കൾ ഇപ്പോൾ പാകിസ്താനിൽ ജീവിക്കുന്നുണ്ട് എന്നാണ്.
പ്യൂ റിസർച്ച് സെന്ററിന്റെ കണക്കനുസരിച്ച്, 2010 ൽ ലോകത്തിലെ അഞ്ചാമത്തെ വലിയ ഹിന്ദു ജനസംഖ്യ പാകിസ്താനിലുണ്ട്.
2050 ഓടെ ലോകത്തിലെ നാലാമത്തെ വലിയ ഹിന്ദു ജനസംഖ്യയായി പാകിസ്താൻ മാറിയേക്കാം.
എന്നിരുന്നാലും, നിർബന്ധിത മതപരിവർത്തനങ്ങളും മറ്റും പാകിസ്താനിലെ ഹിന്ദുക്കളുടെ എണ്ണം പ്രതിവർഷം 1,000 വരെ കുറയ്ക്കുന്നു എന്നും അഭിപ്രായമുണ്ട്.
പാകിസ്താ ന്റെ ഭരണഘടന ജാതി, മത  വിവേചനമില്ലാതെ  എല്ലാ പൗരന്മാർക്കും തുല്യ അവകാശങ്ങൾ നൽകുന്നുണ്ടെങ്കിലും  പാകിസ്ഥാൻ ഇസ്ലാം രാഷ്ട്രമായതിനാൽ   മുസ്ലീം മതവിശ്വാസികൾക്ക്  ഹിന്ദുക്കളേയും മറ്റ് മതവിശ്വാസികളേയും അപേക്ഷിച്ച്  പരിഗണനയും ആനുകൂല്യങ്ങളും  ലഭിക്കുന്നു .
ക്രിസ്ത്യാനികൾ, അഹ്മദിയ, മറ്റ് ന്യൂനപക്ഷങ്ങൾ എന്നിവരോടൊപ്പം ഹിന്ദുക്കൾക്കെതിരരേയും  നിരവധി അക്രമങ്ങളും വിവേചനങ്ങളും നടന്നിട്ടുണ്ട്.
ക്ഷേത്രങ്ങൾ, ഗുരുദ്വാരകൾ
പാകിസ്താനിൽ മൊത്തം 1830 ക്ഷേത്രങ്ങൾ, ഗുരുദ്വാരകൾ  ഉണ്ടെന്നാണ്  അടുത്തകാലത്തെ കണക്കെടുപ്പിൽ കാണുന്നത്.
എന്നാൽ ഇവയിൽ  മുപ്പതെണ്ണത്തിൽ  മാത്രമേ  ആരാധന നടക്കുന്നുള്ളു.
ഇവയിൽ പലതും  പുതുക്കിപ്പണിയാനുള്ള പദ്ധതി  പാകിസ്താൻ ഭരണകൂടത്തിൻറെ  പരിഗണനയിലുണ്ട് .
ഹിംഗ്ലാജ് മാതാ മന്ദിർ (ബലൂചിസ്താൻ), പഞ്ച് മുഖി ഹനുമാൻ മന്ദിർ(കറാച്ചി) ,കടാസ് രാജ് ക്ഷേത്രസമുച്ചയം( പഞ്ചാബ്),  സൂര്യക്ഷേത്രം (മൂൾടാൻ), വരുണക്ഷേത്രം( മനോറ ദ്വീപ്, കറാച്ചി)   എന്നിവയാണ് പാകിസ്താനിലെ പ്രധാന ഹിന്ദു ദേവാലയങ്ങൾ .
അവലംബം ↑ ↑ {{ cite web }} :  CS1 maint: numeric names: authors list ( link ) ↑ {{ cite web }} :  CS1 maint: numeric names: authors list ( link ) ↑ ↑ https://www.nytimes.com/2020/08/04/world/asia/pakistan-hindu-conversion.html ↑ {{ cite news }} :  CS1 maint: url-status ( link ) ↑ ↑ ↑ ↑
പാംലിക്കോ
പാംലിക്കോ (കൂടാതെ പാംപ്ടികോവ്, പോമോയിക്ക്, പോമിയോക്ക് എന്നിങ്ങനെയും അറിയപ്പെടുന്നു) വടക്കൻ കരോലിനയിലെ അമേരിക്കൻ ഇന്ത്യക്കാരായിരുന്നു.
പാംലിക്കോ അല്ലെങ്കിൽ കരോലിന അൽഗോൺക്വിയൻ എന്നുകൂടി അറിയപ്പെടുന്ന അൽഗോൺക്വിയൻ ഭാഷയാണ് അവർ സംസാരിച്ചിരുന്നത്.
വടക്കൻ കരോലിനയിലെ പാംലിക്കോ നദിയോരത്താണ് പാംലിക്കോ ഇന്ത്യക്കാർ താമസിച്ചിരുന്നത്.
നോർത്ത് കരോലിനയിലെയും പാംലിക്കോ കൗണ്ടിയിലെയും ഏറ്റവും വലിയ ജലസന്ധിയായ പാംലിക്കോ സൗണ്ടിനിന്നാണ് അവരുടെ പേര് ഉരുത്തിരിഞ്ഞത്.
അറ്റ്ലാന്റിക് കടൽത്തീരത്തെ ഏറ്റവും തെക്കുള്ള അൽഗോൺക്വിയൻ ഗോത്രങ്ങളിൽ ഒന്നായ അവർ, കൂടാതെ പണ്ഡിതന്മാർ ഒരു പദാവലി ശേഖരിച്ച ഏറ്റവും തെക്കുഭാഗത്തുള്ളവരുമായിരുന്നു.
പാം സ്പ്രിംഗ്സ്
പാം സ്പ്രിംഗ്സ് , അമേരിക്കൻ ഐക്യനാടുകളിലെ കാലിഫോർണിയയിൽ റിവർസൈഡ് കൗണ്ടിയിലുൾപ്പെട്ടതും കോച്ചെല്ലാ താഴ്വരയുടെ പരിധിക്കുള്ളിൽ സ്ഥിതിചെയ്യുന്നതുമായ ഒരു മരുഭൂ റിസോർട്ട് പട്ടണമാണ്.
സാൻ ബർണാർഡിനോയ്ക്ക് ഏതാണ്ട് 55 മൈൽ (89 കി. മീ.) കിഴക്കായും, ലോസ് ആഞ്ചലസി ന് 107 മൈൽ (172 കി.മീ) കിഴക്കായും, സാൻ ഡിയാഗോയ്ക്ക് 123 മൈൽ (198 കിലോമീറ്റർ) വടക്കുകിഴക്കായും അരിസോണയിലെ ഫീനിക്സ് നഗരത്തിന് 268 മൈൽ (431 കി.മീറ്റർ) പടിഞ്ഞാറായുമാണ് ഈ നഗരം സ്ഥിതിചെയ്യുന്നത്.
2010 ലെ യു.എസ്. സെൻസസിൽ ഈ നഗരത്തിലെ ആകെ ജനസംഖ്യ 44,552 ആയിരുന്നു എന്നു കണ്ടെത്തിയിരുന്നു.
ഏതാണ്ട് 94 ചതുരശ്ര മൈൽ (240 ചതുരശ്ര കി.മീ ) വിസ്തൃതിയുള്ള പാം സ്പ്രിംഗ്സ് ഭൂവിസ്തൃതിയിൽ കൌണ്ടിയിലെ ഏറ്റവും വലിയ നഗരമായി മാറുന്നു.
ബൈക്കിംഗ്, ഗോൾഫ് , മലകയറ്റം, കുതിരസവാരി , നീന്തൽ , ടെന്നീസ് എന്നിവ പാം സ്പ്രിംഗിനു സമീപത്തുള്ള മരുഭൂമിയിലും മലനിരകളിലുമായി അരങ്ങേറുന്ന പ്രധാന വിനോദങ്ങളാണ്.
മധ്യകാല നൂറ്റാണ്ടിലെ ആധുനിക വാസ്തുവിദ്യ, ഡിസൈൻ ഘടകങ്ങൾ, കലകൾ, സാംസ്കാരിക ദൃശ്യങ്ങൾ എന്നിവയ്ക്കെല്ലാം ഈ നഗരം പ്രശസ്തമാണ്.
കോളനിവാഴ്ച്ചയ്ക്കു മുമ്പ്
ഏകദേശം 2,000 വർഷങ്ങൾക്കുമുമ്പ് ഇവിടെ താമസമുറപ്പിച്ചിരുന്ന കഹ്വില്ല ജനങ്ങളായിരുന്നു ഈ പ്രദേശത്തെ ആദിമനിവാസികൾ.
യൂറോപ്യൻ ആഗമനത്തിനു നൂറുകണക്കിനു വർഷങ്ങൾക്കുമുമ്പ് മറ്റു സംസ്കാരങ്ങളിൽനിന്നും ഒറ്റപ്പെട്ട് കഹ്വില്ല ഇന്ത്യക്കാർ ഇവിടെ താമസിച്ചിരുന്നു.
ഉട്ടോ-ആസ്ടെക്കൻ ഭാഷാകുടുംബത്തിലെ ഒരു വകഭേദമായ ഇവില്യൂവാട്ട് (Ivilyuat) ആണ് ഇവർ സംസാരിച്ചിരുന്നത്.
കഹ്വില്ല ലയണിനെപ്പോലെയുള്ള (ചീഫ് ജുവാൻ അൻറോണിയോ) നിരവധി പ്രബലരും ശക്തരുമായ കഹ്വില്ല നേതാക്കൾ പാം സ്പ്രിംഗ്സിൽനിന്നുള്ളവരായിരുന്നു.
ശൈത്യകാലങ്ങളിൽ കാന്യോണിൽ അധിവസിക്കാറുണ്ടായിരുന്ന ഇവർ പലപ്പോഴും വേനൽക്കാലമാകുമ്പോഴേയ്ക്ക് താരമ്യേന കുളിർമ്മയുള്ള ചിനോ കാന്യോണിലയ്ക്കു മാറിത്താമസിച്ചിരുന്നു.
ജലവും തണലും സമൃദ്ധമായതിനാൽ പാം സ്പ്രിങ്ങ്സിന്റെ മലയിടുക്കുകളിൽ കഹ്വില്ല ഇന്ത്യൻ വർഗ്ഗക്കാർക്ക് നിരവധി അധിവാസകേന്ദ്രങ്ങൾ ഉണ്ടായിരുന്നു.
ശൈത്യകാലത്ത് അവർ ഇവിടെ സമൃദ്ധമായിരുന്ന വിവിധങ്ങളായ ചൂടുള്ള നീരുറവകൾ ഉപയോഗിച്ചിരുന്നു.
അടുത്തുള്ള തടാകങ്ങളിൽനിന്നും നദികളിൽനിന്നും മീൻ പിടിക്കുന്നതിനൊപ്പം കാഹ്വില്ല ജനത മുയൽ, മലയാടുകൾ, തിത്തിരിപ്പക്ഷി തുടങ്ങിയവയെ വേട്ടയാടിപ്പിടിച്ചിരുന്നു.
വേട്ടയാടൽ ഈ വർഗ്ഗത്തിലെ പുരുഷന്മാരുടെ ചുമതലയായിരുന്നുവെങ്കിലും  സ്ത്രീകൾ ചെറുപഴങ്ങൾ, അക്കോണുകൾ (ഓക്ക് മരത്തിന്റെ കായ), വിത്തുകൾ എന്നിവ ശേഖരിക്കുന്നതിന് നിയോഗിക്കപ്പെട്ടിരുന്നു.
മെസ്ക്വിറ്റെ ബീൻസുപയോഗിച്ച് അവർ ഒരു തരം ദോശയുണ്ടാക്കിയിരുന്നു.
കഹ്വില്ലാകൾ പലപ്പോഴും ഇന്ത്യൻ ഗിരികന്ദരങ്ങളിലാണു തങ്ങളുടെ വേനൽക്കാലം ചെലവഴിച്ചിരുന്നതെങ്കിലും പട്ടണമദ്ധ്യത്തിലുള്ള ഇന്നത്തെ സ്പാ റിസോർട്ട് കാസിനോ നിലനിൽക്കുന്ന സ്ഥലത്ത് പ്രകൃതിദത്തമായ ചൂടുള്ള ഉറവുകൾ നിലനിന്നിരുന്നതു കാരണമായി ശൈത്യകാലത്തെ അധിവാസത്തിനായി ഉപയോഗിച്ചിരുന്നു.
ടാഹ്ക്വിറ്റ് കാന്യോൺ, ചിനോ കാന്യോൺ, ഇന്ത്യൻ കാന്യോൺ എന്നിവിടങ്ങളിൽ തദ്ദേശീയ അമേരിക്കൻ ഇന്ത്യാക്കാരുടെ പെട്രോഗ്ലിഫിക്സുകൾ കാണാൻ സാധിക്കുന്നു.
കഹ്വില്ലകളടുടെ ജലസേചനത്തിനുള്ള കിടങ്ങുകൾ, ചിറകൾ, വീടിനോടു ചേർന്നുള്ള ജലസേചന കുഴികൾ എന്നിവയും ഇവിടെ കാണാവുന്നതാണ്.
പുരാതന പെട്രോഗ്ലിഫ്സുകൾ, പിക്റ്റോഗ്രാഫുകൾ, ഉരൽക്കുഴികൾ എന്നിവ ആൻഡ്രിയാസ് കാന്യോണിൽ കാണുവാൻ സാധിക്കുന്നു.
ഭക്ഷണാവശ്യത്തിന് അക്കോണുകൾ പൊടിക്കുവാനായി ഉരൽക്കുഴികൾ ഉപയോഗിച്ചിരുന്നു.
1876 ൽ 31,128 ഏക്കർ വിസ്തൃതിയുള്ള അഗ്വാ കാലിയെൻറെ (ഹോട്ട് വാട്ടർ) റിസർവേഷൻ സ്ഥാപിക്കപ്പെട്ടു.
ഇതിലെ 6,700 ഏക്കർ പ്രദേശം പാം സ്പ്രിംഗ് നഗരകേന്ദ്രത്തിനു സമീപമാണ് സ്ഥിതിചെയ്യുന്നത്.
തദ്ദേശീയ അമേരിക്കൻ ഇന്ത്യൻ ഭൂപ്രദേശങ്ങൾ സുദീർഘ കാലത്തേയ്ക്കു പാട്ട വ്യവസ്ഥയിലുള്ള പ്രദേശങ്ങളായി കണക്കാക്കപ്പെടുകയും കാലിഫോർണിയയിലെ ചിലവേറിയ സമൂഹങ്ങൾക്കു തൊട്ടായി നിലനിൽക്കുകയും ചെയ്യുന്നതിനാൽ ഈ വർഗ്ഗക്കാരെ കാലിഫോർണിയയിലെ സമ്പന്ന വർഗ്ഗങ്ങളിലൊന്നായി കണക്കാക്കപ്പെടുന്നു.
പാംഡെയിൽ
പാംഡെയിൽ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് വടക്കൻ ലോസ് ഏഞ്ചലസ് കൗണ്ടിയുടെ മദ്ധ്യഭാഗത്തായി സ്ഥിതിചെയ്യുന്ന ഒരു നഗരമാണ്.
സാൻ ഗബ്രിയേൽ പർവതനിരകൾ ലോസ് ആഞ്ജലസ് പട്ടണത്തെ പാംഡെയിലിൽനിന്നു വേർതിരിക്കുന്നു.
1962 ആഗസ്റ്റ് 24 ന് പാംഡെയിൽ ആന്റിലോപ് താഴ്വരയിലെ ആദ്യത്തെ സംയോജിത സമൂഹമായി മാറി ഉൾപ്പെടുത്താൻ ആദ്യമായി പാമ്ഡൽ മാറി.
47 വർഷം കഴിഞ്ഞ്, 2009 നവംബറിൽ, വോട്ടർമാർ ഇതിനെ ഒരു ചാർട്ടർ സിറ്റിയായി രൂപീകരിക്കാൻ അനുമതി നൽകി.
2000 ലെ സെൻസസിൽ 116,670 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 152,750 ആയി ഉയർന്നിരുന്നു.
പാംഡെയിൽ കാലിഫോർണിയ സംസ്ഥാനത്തെ മുപ്പത്തി മൂന്നാമത്തെ ജനസാന്ദ്രതയുള്ള നഗരമാണ്.
2013-ൽ പാംഡെയിൽ / ലങ്കാസ്റ്റർ നഗര മേഖലയിലെ ആകെ ജനസംഖ്യ 513,547 ആയി കണക്കുകൂട്ടിയിരുന്നു.
പാകിസ്താൻ ഇംഗ്ലീഷ് വിലാസം https://ml.wikipedia.org/wiki/Pakistan
(ഔദ്യോഗിക നാമം: ഇസ്ലാമിക്‌ റിപ്പബ്ലിക്‌ ഓഫ്‌ പാകിസ്താൻ).
ഇന്ത്യ , അഫ്ഗാനിസ്ഥാൻ , ഇറാൻ , ചൈന എന്നിവയാണ്‌ അയൽ രാജ്യങ്ങൾ.
മതത്തിന്റെ അടിസ്ഥാനത്തിൽ രൂപവത്കരിച്ച ആദ്യ രാജ്യമാണിത് .
അവിഭക്ത ഇന്ത്യയുടെ ഭാഗമായിരുന്ന ഈ പ്രദേശം ഇന്ത്യൻ 
സ്വാതന്ത്ര്യസമരത്തിനു ശേഷം ഇന്ത്യാ വിഭജനത്തിലൂടെ ബ്രിട്ടീഷുകാരിൽ നിന്നും സ്വാതന്ത്ര്യം നേടിയാണ്‌ പാകിസ്താൻ നിലവിൽവന്നത്‌.
പാകിസ്താൻ എന്ന പേരിനർത്ഥം പരിശുദ്ധിയുടെ നാട് എന്നാണ്.
മുസ്ലിംങ്ങൾക്ക് ബ്രിട്ടീഷ് ഇന്ത്യയിൽ പ്രത്യേക രാജ്യം എന്ന ആശയം പ്രചരിപ്പിച്ചിരുന്ന ചൌധരി റഹ്മത്ത് അലിയാണ് ഈ പേര് 1934-ൽ ആദ്യമായി ഉപയോഗിച്ചത്.
പഞ്ചാബ് , അഫ്ഗാനിയ , കശ്മീർ , സിന്ധ് , ബലൂചിസ്ഥാൻ എന്നീ പ്രദേശങ്ങളിൽ വസിക്കുന്ന മൂന്നുകോടി മുസ്ലീം ജനവിഭാഗത്തെ പ്രതിനിധീകരിക്കുന്ന നാമമാണ് പാകിസ്താൻ എന്നത്രേ റഹ്മത് അലി നൌ ഓർ നെവർ എന്ന ലഘുലേഖയിൽ പറഞ്ഞു വയ്ക്കുന്നത് .
പഞ്ചാബ്, അഫ്ഗാനിയ, കാശ്മീർ, സിന്ധ് എന്നീ പ്രവിശ്യാനാമങ്ങളുടെ ആദ്യാക്ഷരങ്ങളും ബലൂചിസ്ഥാന്റെ അവസാന മൂന്നക്ഷരങ്ങളും ചേർത്താണ് റഹ്മത് അലി പാകിസ്താൻ എന്ന പേരു നൽകിയതെന്നും ലഘുലേഖ സൂചിപ്പിക്കുന്നു .
ഔദ്യോഗികമായി ഇന്ത്യയുടേതായ കശ്മീരിന്റെ ഒരു ഭാഗവും അനധികൃതമായി പാക്ക് നിയന്ത്രണത്തിലാണ്.
സിന്ധു നദീതട സംസ്കാരത്തിന്റെ കേന്ദ്രമായ ഹരപ്പ , മോഹൻജൊ ദാരോ എന്നീ പ്രദേശങ്ങൾ പാകിസ്താനിലാണ് .
ഹരപ്പൻ, ഇന്തോ-ആര്യൻ, പേർഷ്യൻ, ഗ്രേഷ്യൻ, ശകർ, പാർഥിയൻ, കുശൻ, ഹൂണൻ, അഫ്ഗാൻ, അറബി, തുർക്കി, മുഘൾ എന്നിങ്ങനെ ഒട്ടേറെ ജനവിഭാഗങ്ങൾ പാകിസ്താനിലെ പ്രദേശങ്ങൾ നൂറ്റാണ്ടുകളായി അധിനിവേശത്തിലൂടെയും കുടിയേറ്റത്തിലൂടെയും നിയന്ത്രണത്തിലാക്കിയിരുന്നു.
രണ്ടാം സഹസ്രാബ്ദത്തോടെ സിന്ധു നദീതട സംസ്കൃതി അസ്തമിച്ചു.
തുടർന്നുവന്ന വൈദിക സംസ്കൃതി സിന്ധു-ഗംഗാ സമതലങ്ങളിൽ വ്യാപിച്ചിരുന്നു.
ഇതിനുശേഷമാണ് പേർഷ്യൻ സാമ്രാജ്യം (ക്രി.മു 543 മുതൽ) അലക്സാണ്ടർ ചക്രവർത്തി (ക്രി.മു. 326 മുതൽ) മൌര്യ സാമ്രാജ്യം എന്നിവർ അന്ന് ഇന്ത്യയിലുൾപ്പെട്ടിരുന്ന ഇന്നത്തെ പാക് പ്രദേശങ്ങളിൽ സ്വാധീനമുറപ്പിച്ചത്.
ദിമിത്രിയൂസ് ഒന്നാമന്റെ ഇന്തോ-ഗ്രീക്ക് സാമ്രാജ്യം പാകിസ്താന്റെ ഭാഗമായിരിക്കുന്ന ഗാന്ധാരം , പഞ്ചാബ് എന്നീ പ്രദേശങ്ങളെയും ക്രി.
184 മുതൽ ഉൾക്കൊള്ളിച്ചിരുന്നു.
മിലിന്ദ ഒന്നാമന്റെ കീഴിൽ ഈ സാമ്രാജ്യം പിന്നീട് കൂടുതൽ വിസ്തൃതമാവുകയും ഗ്രീക്ക്-ബൌദ്ധ കാലഘട്ടം എന്ന നിലയിൽ വാണിജ്യത്തിലും മറ്റും ഗണ്യമായ പുരോഗതി കൈവരിക്കുകയും ചെയ്തു.
ഈ കാലഘട്ടത്തിലാണ് തക്ഷശില എന്ന വൈജ്ഞാനിക കേന്ദ്രം പ്രശസ്തമാകുന്നത്.
ആധുനിക ഇസ്ലാമബാദ് നഗരത്തിനു പടിഞ്ഞാറായി തക്ഷശിലയുടെ അവശിഷ്ടങ്ങൾ പാകിസ്താനിലെ പ്രധാന പുരാവസ്തു ഗവേഷണകേന്ദ്രമാണ്.
പി. 721-ൽ അറബി യോദ്ധാവ് മുഹമ്മദ് ബിൻ കാസിം സിന്ധ്, പഞ്ചാബിലെ മുൾട്ടാൻ എന്നീ പ്രദേശങ്ങൾ കീഴടക്കി .
പാകിസ്താൻ സർക്കാരിന്റെ ഔദ്യോഗിക ചരിത്രരേഖകൾ പ്രകാരം പാകിസ്താൻ എന്ന രാജ്യത്തിന് അടിസ്ഥാനമിട്ടത് ഈ അധിനിവേശമാണ് .
ഇന്ത്യൻ ഉപഭൂഖണ്ഡത്തിൽ പിന്നീട് പ്രബലമായ ഡൽഹി സുൽത്താനത്ത് , മുഗൾ സാമ്രാജ്യം തുടങ്ങിയ മുസ്ലീം സാമ്രാജ്യങ്ങൾക്കു വഴിതുറന്നത് കാസിമിന്റെ അധിനിവേശമായിരുന്നു എന്നു പറയാം.
ഈ കാലഘട്ടങ്ങളിൽ ഇസ്ലാമിക സൂഫിവര്യന്മാരുടെ പ്രവർത്തനഫലമായി ബുദ്ധ, ഹിന്ദു ജനവിഭാഗങ്ങളിൽ ഒട്ടേറെപ്പേർ ഇസ്ലാമിക വിശ്വാസം സ്വീകരിച്ചു.
മുഗൾ സാമ്രാജ്യത്തിന്റെ അസ്തമയത്തോടെ പതിനെട്ടാം നൂറ്റാണ്ടിന്റെ തുടക്കം മുതൽ അഫ്ഗാനുകളും, ബലൂചികളും സിഖുകാരും  ഇന്നത്തെ പാകിസ്താനിലുള്ള അവിഭക്ത ഇന്ത്യയിലെ വിവിധ പ്രദേശങ്ങളുടെ നിയന്ത്രണം കൈക്കലാക്കി.
ബ്രിട്ടീഷ് ഈസ്റ്റിന്ത്യാ കമ്പനി തെക്കനേഷ്യയുടെ നിയന്ത്രണം കൈക്കലാക്കുന്നതുവരെ ഇതു തുടർന്നു.
ഇരുപതാം നൂറ്റാണ്ടിന്റെ ആദ്യ ദശകങ്ങൾവരെ പാകിസ്താനിലുൾപ്പെട്ട അവിഭക്ത ഇന്ത്യയിലെ പ്രദേശങ്ങളും ഇന്ത്യൻ നാഷണൽ കോൺഗ്രസിന്റെ കീഴിലായിരുന്നു ബ്രിട്ടീഷ് ഭരണത്തിനെതിരെ പടപൊരുതിയിരുന്നത്.
എന്നാൽ 1930കളോടെ രാഷ്ട്രീയത്തിൽ മുസ്ലിംങ്ങളുടെ പ്രാതിനിധ്യം നഷ്ടപ്പെടുന്നു എന്ന ചിന്ത വ്യാപകമായി.
മുസ്ലീം ലീഗ് ഇതോടെ ശക്തിപ്രാപിച്ചു.
1930 ഡിസംബർ 29നു അല്ലാമ ഇക്ബാൽ മുസ്ലീംങ്ങൾക്കു മാത്രമായി വടക്കു പടിഞ്ഞാറൻ ഇന്ത്യയിൽ ഇന്ത്യക്കകത്തുതന്നെ പ്രത്യേക സംസ്ഥാനം വേണമെന്ന ആവശ്യമുയർത്തി .
മുഹമ്മദ് അലി ജിന്ന ഈ ആവശ്യം ദ്വിരാഷ്ട്ര സിദ്ധാന്തമായി മാറ്റിയെടുത്തു.
1940-ൽ മുസ്ലീം ലീഗ് പ്രത്യേക മുസ്ലീം സ്വയംഭരണ പ്രദേശം ആവശ്യപ്പെട്ടുകൊണ്ട് ലാഹോർ പ്രമേയം പാസാക്കി .
1947 ഓഗസ്റ്റ് 14നു ഇന്ത്യയുടെ വടക്കു പടിഞ്ഞാറും കിഴക്കുമുള്ള മുസ്ലീം ഭൂരിപക്ഷ പ്രദേശങ്ങൾ വിഭജിച്ച് പാകിസ്താൻ രൂപീകൃതമായി.
ബ്രിട്ടീഷ് ഇന്ത്യയുടെ വിഭജനം ഇന്ത്യയിലും പാകിസ്താനിലും സാമുദായിക ലഹളകൾക്കു കാരണമായി .
പാകിസ്താനിൽ നിന്നും ഹിന്ദുക്കളും സിഖുകാരും ഇന്ത്യയിലേക്കും ഇന്ത്യയിൽ നിന്നും മുസ്ലീംങ്ങൾ പാകിസ്താനിലേക്കും കൂട്ടത്തോടെ പലായനം ചെയ്തു.
ഒട്ടേറെ നാട്ടുരാജ്യങ്ങളുടെ അവകാശത്തെച്ചൊല്ലി ഇന്ത്യയ്ക്കും പാകിസ്താനുമിടയിൽ തർക്കമുടലെടുത്തു.
ജമ്മു-കശ്മീർ ആയിരുന്നു ഇതിൽ പ്രധാനപ്പെട്ടത്.
പാകിസ്താനിലെ പഷ്തൂൺ പോരാളികൾ ജമ്മു-കാശ്മീർ ആക്രമിച്ച് മൂന്നിൽ രണ്ടു ഭാഗവും നിയന്ത്രണത്തിലാക്കിയതോടെ അവിടത്തെ ഭരണാധികാരി തന്റെ നാട്ടുരാജ്യത്തെ ഇന്ത്യൻ യൂണിയനിൽ ലയിപ്പിക്കാൻ തീരുമാനിച്ചു.
ഈ സ്ഥിതിവിശേഷം ഒന്നാം കശ്മീർ യുദ്ധത്തിലേക്കു നയിച്ചു.
അധീനതയിലാക്കിയ കശ്മീരിന്റെ ഭാഗം യുദ്ധാനന്തരവും പാകിസ്താൻ വിട്ടുകൊടുത്തില്ല.
ഈ പ്രദേശത്തെ പാകിസ്താൻ തങ്ങളുടെ ഭൂപ്രദേശമായിത്തന്നെ കണക്കാക്കുന്നു.
ജമ്മു-കശ്മീരിന്റെ പേരിൽ ഇന്ത്യയുമായുള്ള കലഹം ഇപ്പോഴും തുടരുന്നു.
1956-ൽ പാകിസ്താൻ റിപ്പബ്ലിക് ആയി പ്രഖ്യാപിക്കപ്പെട്ടു.
1958-ൽ പട്ടാള അട്ടിമറിയിലൂടെ അയൂബ് ഖാൻ അധികാരം പിടിച്ചെടുത്തു.
അയൂബ് ഖാന്റെ  പിൻഗാമി യാഹ്യാഖാന്റെ കാലത്ത് പടിഞ്ഞാറൻ പാകിസ്താനിൽ നിന്നും ആയിരത്തിലേറെ മൈലുകൾ അകലെയുള്ള കിഴക്കൻ പാകിസ്താൻ സാമ്പത്തിക, രാഷ്ട്രീയ പിന്നോക്കാവസ്ഥയുടെ പേരിൽ ആഭ്യന്തര കലഹത്തിലേക്കു നീങ്ങി.
ഇതു ക്രമേണ ബംഗ്ലാദേശ് സ്വാതന്ത്ര്യ സമരമായി മാറി .
1971ലെ ഇന്ത്യാ-പാകിസ്താൻ യുദ്ധത്തിനൊടുവിൽ ഇന്ത്യയുടെ പിന്തുണയോടെ കിഴക്കൻ പാകിസ്താനെ പടിഞ്ഞാറു നിന്നും മോചിപ്പിച്ചു.
കിഴക്കൻ പാക്കിസ്ഥാൻ ബംഗ്ലാദേശ് എന്ന പേരിൽ പുതിയ രാജ്യമായി.
1972-ൽ പട്ടാള ഭരണം അവസാനിപ്പിച്ച് സുൽഫിക്കർ അലി ഭൂട്ടോയുടെ നേതൃത്വത്തിൽ ജനാധിപത്യ സർക്കാർ നിലവിൽ വന്നു.
1977-ൽ സിയ ഉൾ ഹഖ് പട്ടാള അട്ടിമറിയിലൂടെ ഭരണം പിടിക്കുകയും 1979ൽ ഭൂട്ടോയെ വധശിക്ഷയ്ക്കു വിധേയനാക്കുകയും ചെയ്തു.
സ്വാതന്ത്ര്യത്തിനുശേഷം നാലുപതിറ്റാണ്ടുകളോളം മതേതര രാജ്യമായി നിലകൊണ്ട പാകിസ്താനെ സിയ ഉൾ ഹഖ് ശരീഅത്ത് നിയമത്തിൻ കീഴിലാക്കി ഇതോടെ ഭരണത്തിലും സൈന്യത്തിലും മതപരമായ സ്വാധീനം ശക്തമായി.
1988-ൽ ജനറൽ സിയ വിമാനാപകടത്തിൽ കൊല്ലപ്പെട്ടതോടെ വീണ്ടും ജനാധിപത്യ ഭരണത്തിനു വഴിതെളിഞ്ഞു.
സുൽഫിക്കർ ഭൂട്ടോയുടെ മകൾ ബേനസീർ ഭൂട്ടോ പാകിസ്താന്റെ പ്രഥമ വനിതാ പ്രധാനമന്ത്രിയായി തിരഞ്ഞെടുക്കപ്പെട്ടു.
തുടർന്നുള്ള ഒരു ദശാബ്ദം ബേനസീറിന്റെയും നവാസ് ഷെരീഫിന്റെയും കീഴിൽ പാകിസ്താനിൽ ജനാധിപത്യ ഭരണം തുടർന്നു.
1999 ജൂണിൽ ഇന്ത്യയുമായി കാർഗിലിൽ സൈനിക ഏറ്റുമുട്ടലുണ്ടായി .
അതേവർഷം ഒക്ടോബറിൽ സൈനിക മേധാവി ജനറൽ പർവേസ് മുഷാറഫ് സൈനിക അട്ടിമറിയിലൂടെ നവാസ് ഷെരീഫിനെ പുറത്താക്കി അധികാരം പിടിച്ചെടുത്തു .
2001-ൽ മുഷാറഫ് സ്വയം പ്രസിഡന്റായി പ്രഖ്യാപിച്ചു.
രാഷ്ട്രീയം, ഭരണകൂടം
മുഹമ്മദാലി ജിന്നയുടെയും ലിയാഖത്ത് അലി ഖാന്റെയും നേതൃത്വത്തിൽ മുസ്ലീം ലീഗാണ് പാകിസ്താനിലെ ആദ്യ സർക്കാരിനു രൂപം നൽകിയത്.
എന്നാൽ സ്വാതന്ത്ര്യാനന്തരം ഇതര പാർട്ടികളുടെ വരവോടെ മുസ്ലീം ലീഗിന്റെ ശക്തി ക്ഷയിച്ചു.
പടിഞ്ഞാറൻ പാകിസ്താനിലെ പാകിസ്താൻ പീപ്പിൾസ് പാർട്ടിയും(പി.പി.പി.) കിഴക്കൻ പാകിസ്താനിലെ അവാമി ലീഗുമായിരുന്നു ഇവയിൽ പ്രധാനം.
അവാമി ലീഗ് ബംഗ്ലാദേശ് രൂപവത്കരണത്തിലേക്കു നയിക്കുകയും ചെയ്തു.
1956-ൽ നിലവിൽ വന്ന ഭരണഘടന 1958-ൽ അയൂബ് ഖാൻ മരവിപ്പിച്ചു.
1973-ൽ പുതുക്കി നിലവിൽ വന്ന ഭരണഘടനയാണ് ഇപ്പോൾ പിന്തുടരുന്നത്.
ഇത് 1977-ൽ സിയാ ഉൾ ഹഖ് മരവിപ്പിച്ചിരുന്നെങ്കിലും 1991-ൽ പുനഃസ്ഥാപിക്കപ്പെട്ടിരുന്നു.
ഭരണഘടനപ്രകാരം പാകിസ്താൻ ഇസ്ലാം ദേശീയ മതമായി സ്വീകരിച്ചിരിക്കുന്ന ഒരു കേന്ദ്രീകൃത ജനാധിപത്യ രാജ്യമാണ്.
ദ്വിമണ്ഡല പാർലമെന്ററി സംവിധാനമാണ് ഇവിടെ നിലവിലുള്ളത്.
നൂറംഗ പ്രതിനിധിസഭയും (സെനറ്റ്) 342 അംഗ ദേശീയ അസംബ്ലിയും.
ഇലക്ടറൽ കോളജിലൂടെ തിരഞ്ഞെടുക്കപ്പെടുന്ന പ്രസിഡന്റാണ് രാഷ്ട്രത്തലവനും സർവ്വ സൈന്യാധിപനും.
ദേശീയ അസം‌ബ്ലിയിലെ ഭൂരിപക്ഷപ്പാർട്ടിയുടെ നേതാവായിരിക്കും സാധാരണഗതിയിൽ പ്രധാനമന്ത്രി.
ഭരണഘടന പ്രകാരം ജനാധിപത്യ രാജ്യമാണെങ്കിലും പലപ്പോഴും പട്ടാളമാണ് പാകിസ്താന്റെ രാഷ്ട്രീയ ഗതിനിർണ്ണയിക്കുന്നത്.
1958-71, 1977-88 കാലഘട്ടങ്ങളിലും 1999 മുതൽ നിലവിലും രാജ്യം പട്ടാളഭരണത്തിൻ കീഴിലായിരുന്നു.
സുൽഫിക്കർ അലി ഭൂട്ടോയുടെ നേതൃത്വത്തിലുള്ള പാകിസ്താൻ പീപ്പിൾസ് പാർട്ടി 1970കളിൽ രാഷ്ട്രീയത്തിൽ പ്രബല ശക്തിയായി.
ഭൂട്ടോയെ അട്ടിമറിച്ച് അധികാരത്തിലെത്തിയ സിയാ ഉൾ ഹഖാണ് പാകിസ്താനെ ശരിഅത്ത് നിയമങ്ങൾക്കു കീഴിലാക്കിയത്.
1990കളിൽ പി.പി.പിയും നവാസ് ഷെരീഫിന്റെ നേതൃത്വത്തിലുള്ള മുസ്ലീം ലീഗും ശക്തികാട്ടി.
ൻ മുസ്ലീം ലീഗ് (ഖായിദെ അസം വിഭാഗം) ഏറ്റവും വലിയ കക്ഷിയായി.
പാകിസ്താൻ പീപ്പിൾസ് പാർട്ടിയാണ് നിലവിൽ പ്രധാന പ്രതിപക്ഷം.
2018ൽ നടത്തിയ തിരഞ്ഞെടുപ്പിൽ മുൻ ക്രിക്കറ്റ് ഇതിഹാസം ഇമ്രാൻഖാന്റെ നേതൃത്വത്തിൽ പാകിസ്താൻ തഹ്‌രീകെ ഇൻസാഫ് എന്ന പാർട്ടി അധികാരത്തിൽ വന്നു
ഐക്യരാഷ്ട്ര സഭ ഒ.ഐ.സി. തുടങ്ങിയ രാജ്യാന്തര പ്രസ്ഥാനങ്ങളിൽ പാകിസ്താൻ സജീവാംഗമാണ്.
തെക്കുകിഴക്കൻ ഏഷ്യൻ രാജ്യങ്ങളുടെ കൂട്ടായ്മയായ സാർക്കിലും ബ്രിട്ടീഷ് കോമൺ‌വെൽത്തിലും പാകിസ്താന് അംഗത്വമുണ്ട്.
അമേരിക്കൻ ഐക്യനാടുകളുമായി സുദൃഢ ബന്ധം നിലനിർത്തിപ്പോരുന്ന രാജ്യമാണിത്.
1980കളിലെ സോവ്യറ്റ്-അഫ്ഗാൻ യുദ്ധവേളകളിൽ സോവ്യറ്റ് യൂണിയനെതിരെ അഫ്ഗാൻ പോരാളികളെ സംഘടിപ്പിക്കുന്നതിൽ അമേരിക്കയ്ക്ക് പാകിസ്താൻ ഏറെ സഹായം ചെയ്തു.
എന്നാൽ 1990കളിൽ നടത്തിയ ആ‍ണവ പരീക്ഷണങ്ങളെത്തുടർന്ന് അമേരിക്ക സാമ്പത്തിക സഹായങ്ങളിൽ നിയന്ത്രണമേർപ്പെടുത്തി.
എന്നാൽ 2001 സെപ്റ്റംബർ 11ലെ ഭീകാരാക്രമണത്തിനുശേഷം അമേരിക്ക ആഗോള തലത്തിൽ ഭീകരവിരുദ്ധ യുദ്ധം എന്ന പേരിൽ നടത്തുന്ന സൈനിക-നയതന്ത്ര ഇടപെടലുകളിൽ പാകിസ്താൻ സുപ്രധാന സഖ്യകക്ഷിയാണ്.
അഫ്ഗാനിസ്ഥാനിലെ താലിബാൻ ഭരണകൂടത്തിനെതിരെ അമേരിക്ക നടത്തിയ ആക്രമണങ്ങളിൽ സൈനിക താവളമായി പാകിസ്താനെയും ഉപയോഗപ്പെടുത്തി.
ഇതിനെത്തുടർന്ന് അമേരിക്കയിൽ നിന്നും ഒട്ടേറെ സാമ്പത്തിക-സൈനിക സഹായങ്ങളും പാകിസ്താൻ നേടിയെടുത്തു .
അയൽ‌രാജ്യമായ ഇന്ത്യയുമായി കശ്മീരിന്റെ പേരിൽ നിരന്തര സംഘർഷം നിലനിൽക്കുന്നുണ്ട്.
1947ലും 1965ലും 1971ലും ഇരു രാജ്യങ്ങളും ഈ പ്രശ്നത്തിന്റെ പേരിൽ യുദ്ധംനടത്തി.
1999-ൽ കാർഗിൽ മലനിരകളിൽ വച്ചും ചെറിയ യുദ്ധമുണ്ടായി.
1974, 1998 വർഷങ്ങളിൽ ഇന്ത്യ നടത്തിയ ആണവ പരീക്ഷണങ്ങൾക്കു മറുപടിയെന്നോണം 1998-ൽ പാകിസ്താനും ആണവ പരീക്ഷണം നടത്തി.
ആണവായുധങ്ങളുണ്ടെന്ന് സ്ഥിരീകരിക്കപ്പെട്ട ഏക ഇസ്ലാമിക രാജ്യമാണു പാകിസ്താൻ.
2002 മുതൽ ഇന്ത്യയുമായി സമാധാ‍ന ചർച്ചകൾ നടത്തുന്നുണ്ടെങ്കിലും ഇതിൽ കാര്യമായ പുരോഗതികളില്ല.
രാജ്യത്തിനകത്ത് ചില മേഖലകളിലുള്ള വിഘടനവാദവും പാകിസ്താൻ രാഷ്ട്രീയത്തിൽ നിർണ്ണായകമാണ്.
ഏറ്റവും വലിയ പ്രവിശ്യയായ ബലൂചിസ്ഥാനിൽ വിഘടനവാദവും അനുബന്ധ പോരാട്ടങ്ങളും കാലങ്ങളായി നിലവിലുണ്ട്.
1970കൾ മുതൽ തെല്ലുശമനമുണ്ടായിരുന്ന ഈ മേഖലയിൽ ജനറൽ മുഷാറഫ് അധികാരത്തിലെത്തിയതുമുതൽ വീണ്ടും പ്രശ്നങ്ങൾ തലപൊക്കിയിട്ടുണ്ട്.
2006 ഓഗസ്റ്റിൽ ബലൂചി പോരാളികളുടെ നേതാവായ നവാബ് അക്ബർ ബഗ്തിയെ പാക് സൈന്യം വെടിവച്ചുകൊന്നു.
കേന്ദ്രനിയന്ത്രണത്തിലുള്ള ഗോത്രവർഗ്ഗ മേഖലകളാണ് പാകിസ്താനിലെ മറ്റൊരു പ്രശ്നബാധിത മേഖല.
അയൽ രാജ്യമായ അഫ്ഗാനിസ്ഥാനിലെ താലിബാൻ സേനയുമായി സൌഹൃദമുള്ളവരാണ് മിക്ക ഗോത്രവർഗ്ഗ നേതാക്കളും.
വസിറിസ്ഥാൻ മേഖലയിൽ അടുത്ത കാലത്ത് ഗോത്രവർഗ്ഗങ്ങളുടെ എതിർപ്പു നേരിടാൻ പട്ടാളത്തെ നിയോഗിച്ചിരുന്നു.
അതിരുകൾ കിഴക്ക് : ഇന്ത്യ : ചൈന പടിഞ്ഞാറ് : അഫ്ഗാനിസ്ഥാൻ , ഇറാൻ തെക്ക് : അറബിക്കടൽ വടക്ക് : അഫ്ഗാനിസ്ഥാൻ കാലാവസ്ഥ
വളരെ കുറച്ചുമാത്രം വർഷപാതം ഉണ്ടാകുന്ന പ്രദേശമാണ് പാകിസ്താൻ.
ഇവിടെ വേനൽക്കാലം വളരെ ചൂടേറിയതും, മഞ്ഞുകാലം വളരെ തണുപ്പുള്ളതുമാണ്.
മൺസൂൺ സമയത്ത് അതായത് ജൂൺ 15 മുതൽ സെപ്റ്റംബർ വരെയുള്ള കാലയളവിൽ മഴ ലഭിക്കാറുണ്ട്.